runetrust/blame-folketinget-dk huggingface dataset:
Anita Bay Bundegaard (RV), 2001-05-17:
Til gengæld vil jeg gerne nævne et positivt eksempel, nemlig at man i går kunne læse på de internationale bureauer, at valgkommissionen i Bangladesh nu overvejer, efter at de faktisk har været under pres fra kvinderettighedsgrupper, at stille som krav til kandidater til valget - der skal være et valg her i løbet af sommeren - at de ikke kan gå imod kvinders politiske rettigheder.
Villy Søvndal (SF), 2005-01-12:
Jeg vil godt høre, om hr. Søren Krarup har besøgt Abu Ghraib-fængslet for personligt og også som præst at få indsigt i, hvordan det var med den type nedværdigende behandling, som fangerne dér blev udsat for, og hvilket indtryk det har gjort på hr. Søren Krarup at opleve den umenneskelighed og gru, der altså også er en del af krigen.
Pernille Rosenkrantz-Theil (EL), 2004-09-07:
Jeg synes da, at vi her i Danmark må kunne bryste os af, at vi fik 20.000 flere arbejdspladser ud af det vindmølleeventyr, som Venstre oprindelig grinede ad, for det var bare hippierne på venstrefløjen, der ville det der med vindmøller. Vil fru Rikke Hvilshøj erkende, at her er der måske ikke bare tale om hippierne på venstrefløjen, og så kunne det være, at man blev klogere, som George Bush blev?
Frank Aaen (EL), 1998-04-02:
Der var en storstadskonference for nordiske lande i Århus sidste efterår, hvor en workshop om børns og unges forbrug af rusmidler var en af de mest velbesøgte, og det, jeg har fået af beretninger fra den konference, var, at problemerne i de andre skandinaviske lande ikke var mindre end i Danmark, måske snarere tværtimod var der meget, der tydede på, at Oslo havde endnu større problemer end København, og at man i Sverige har et meget stort misbrug af lim og fortyndere til snifning. Og måske sniffer de, fordi de ikke kan købe øl.
Lene Espersen (KF), 2008-01-18:
Det var egentlig, hvis der er krigsforbrydere, der flygter her til landet, så er der i Danmark en mulighed for at kunne rejse sager og strafforfølge dem for de krigsforbrydelser, de ikke har begået Danmark, men som de har begået i et andet land, hvis landet ikke selv tager hånd om det.
Jytte Wittrock (S), 2002-12-09:
Derfor kan vi jo godt være både vågne og opmærksomme, og det vil vi være. Jeg kan undre mig lidt over, at i en sag som denne, som er så vigtig for os alle, er kulturministeren her ikke, men i kulturministerens fravær vil jeg stille den fungerende kulturminister følgende spørgsmål: Er det sådan, at ministeren vil sikre, at uanset hvad der måtte komme af besværligheder, tekniske og måske også politiske, vil man i det videre forløb sikre, at der er tre kvalitative niveauer i det danske medielandskab, nemlig det lokale niveau, det regionale niveau og det landsdækkende niveau?
Niels Sindal (S), 2008-03-27:
Den næste del går i al sin enkelhed ud på at give Søfartsstyrelsen bedre mulighed for at inddrage politiet, således at skibe og folk, der sejler med skibene, i al almindelighed ikke stikker af, så man sikrer indfrielse af bødekrav, og at overtrædelse af bl.a. lov om sikkerhed til søs og af besætningsloven kan forfølges effektivt.
Rasmus Prehn (S), 2008-05-08:
Vi håbede, at man også her ville lytte til alle de mange mennesker, som har engageret sig i spørgsmålet, alle dem, der ved noget om det her område og har sagt: Hov, pas nu lidt på, det er altså for nidkært med et totalt forbud mod gruppebaserede prøver.
Magnus Heunicke (S), 2015-12-15:
Og mens der var diskussion om det tidligere forslag og spænding om – der var ovenikøbet også et væddemål i Folketingssalen om det – hvorvidt kommissionen vil have det konkrete element med, så er der her ingen som helst tvivl om, heller ikke som jeg hører ministeren, at det her stensikkert vil blive behandlet af kommissionen, for de har simpelt hen til opgave at gøre det.
Inger Støjberg (V), 2010-11-10:
Mange af de forslag, der er kommet ind i min kampagne om afbureaukratisering, har peget på, at kravene om, at man som ledig skal søge job og møde op til samtale og aktivering, er for rigide og ikke tjener noget formål, når man har et konkret job på hånden og skal starte i det inden ret længe.
Ane Halsboe-Jørgensen (S), 2021-02-03:
Og som jeg også sagde til fru Ulla Tørnæs før, er der fortsat åbenhed fra min hånd i forhold til at se på, hvad vi yderligere kan gøre, også i et spor med nogle ordførere, som jeg gerne igen vil kvittere for et meget stort engagement – og også over for spørgerne.
Lene Espersen (KF), 2008-01-16:
Men jeg vil meget gerne fortsætte den konstruktive tone, som jeg synes, der har været fra partierne her i dag, og derfor vil jeg også tilkendegive, at jeg naturligvis er indstillet på at fortsætte den møderække, som vi startede op om knive, og hvad der kan gøres for at komme overtrædelse af våbenlovgivningen til livs og prøve at drøfte, hvad der kan tages af yderligere initiativer.
Morten Østergaard (RV), 2008-11-14:
Det afgørende for os er jo lovens formål, nemlig at vi får en lov, som har til opgave at fremme produktionen af energi ved anvendelse af vedvarende energikilder og dermed også reducere udslippet af CO2 og andre drivhusgasser, og samtidig også, at vi dermed forpligter hinanden til - og det er jo så stk. 2 i formålsparagraffen - at opfylde nationale og internationale målsætninger om at forøge andelen af energi, som produceres ved anvendelse af vedvarende energikilder.
Christian Juhl (EL), 2021-04-20:
Et fald på 30 pct. – undskyld, nu må vi være helt retfærdige – et fald på 29 komma et eller andet i antallet af betjente i forhold til de indsatte er en voldsom nedgang, og det er jo noget, hvor vi ikke bare kan sige, at det må vi se på, og at vi jo bare kan indkalde, og sådan nogle ting.
Jann Sjursen (KD), 2004-04-16:
Vi mener, det er et skridt i den rigtige retning, og vi bakker op om de intentioner, der ligger bag lovforslaget, og som for alvor gør op med rammeloven fra 1989, der blev vedtaget af et flertal i Folketinget uden om det daværende Kristeligt Folkepartis stemmer, fordi vi på det tidspunkt ikke ville være med til at gøre det ulovlige lovligt, sådan som flertallet ønskede dengang.
Ole Hækkerup (S), 2009-05-07:
Der er immer væk et stykke vej endnu, så derfor spørger jeg i al fredsommelighed: Hvis nu det lykkes undervejs i udvalgsarbejdet at rejse nogle spørgsmål til ministeren osv. om de enkelte elementers CO2-virkning, hvor meget de hver især bidrager til at nedbringe vores CO2-udledning, og det så kan lykkes undervejs inden for det samme provenu at opnå en endnu større effekt på reduktionen af CO2-udledning og jeg understreger, at de 0,44 mio. t altså ikke er meget i forhold til den udfordring, vi står med - er det så noget, som Venstre er åben over for?
Morten Messerschmidt (DF), 2021-04-08:
Uanset om man – som Enhedslisten – ønsker et opgør med den danske monokultur, som vi hørte det, eller man – som vi i Dansk Folkeparti – ønsker at værne om den danske kultur og den arv og den tradition, der nu engang er vor, må man da have en interesse i at vide, om de projekter, man sætter i søen, reelt giver den ønskede effekt.
Pernille Blach Hansen (S), 2003-01-22:
De to spørgsmål ligger jo utrolig godt i forlængelse af hinanden, for sagen er jo netop, som hr. Dohrmann og hr. Jørn Jespersen var inde på, at der tilsyneladende er tale om, at regeringen har halveret bevillingen selv, og så bruger man nogle af de penge, den tidligere regering havde afsat i samarbejde med SF og Enhedslisten.
Mette Frederiksen (S), 2022-01-12:
Det er jo ikke lykkedes, kan man sige, tidligere at få løst det problem, men jeg lytter mig egentlig til, at der er bred opbakning til, at det er noget af det, der skal adresseres i en kommende sundhedsreform, og derfor håber jeg selvfølgelig også, at vi kan blive enige om det.
Kim Andersen (V), 2004-04-22:
Jeg har alene brugt den argumentation og de tal, som er kommet frem under de to åbne samråd, der har været i Folketingets Energipolitiske Udvalg om den her sag, men jeg anerkender, at der i forbindelse med vanskelige problemstillinger som vandmiljøplan III og den her sag naturligvis er nogle beregningsrisici.
Line Barfod (EL), 2003-03-13:
Det er alene et spørgsmål, om Dansk Folkeparti vil være med til, at de tandlæger, der er offentligt ansatte, også får lov til at tage sig af borgere over 18 år, eller om det kun er privatpraktiserende tandlæger og tandlæger, der er ansat hos private, der kan få lov til at tage sig af borgere over 18 år.
Bent Bøgsted (DF), 2012-11-27:
Derfor er vi egentlig også godt tilfredse med, at det bliver rettet op nu, så dem, der er født i perioden 1. juli 1955 til og med 31. december 1957, har ret til at få et seniorjob, hvis dagpengeretten udløber i perioden 1. januar til 31. juni 2013.
Frank Aaen (EL), 2013-12-12:
For når man har skrevet under på en aftale, som er udtrykt i et aktstykke, som vi alle sammen har læst, og hvor der står, at man går ind for at lave en uhørt dårlig aktieoptionsordning, der kan koste skatteyderne 0,5 mia. kr., og når man har skrevet under på en aftale, der indeholder en salgsaftale, der giver Goldman Sachs vetoret over væsentlige dele i DONG's udvikling, og man så op til behandlingen i dag siger, at det synes man ikke om, så synes man enten ikke om det, og så må man sige: Det var en forkert aftale, vi beklager, vi går.
Mariann Fischer Boel (V), 1998-01-20:
Med hensyn til afregningsprisen betyder det, at de landmænd, der ikke ønsker at skrive under på, at de ikke bruger vækstfremmere til deres slagtesvin, reelt får 20 øre mindre pr. kg og altså reelt får en dårligere pris, end hvis de havde betalt afgiften på vækstfremmere.
Lone Dybkjær (RV), 2010-05-06:
Jeg vil sådan set bare, også mens jeg sikrer mig, at DF's mandlige debattør er her, bede ordføreren om at bekræfte, at i dag er det sådan, at der er 2 ugers totalt obligatorisk barselorlov til kvinderne, og det er af sygdomsmæssige grunde, og man kan ikke undgå at tage dem, og at der derefter er 12 ugers øremærket barselorlov til kvinderne, som falder væk, hvis moderen – det er jo rigtigt at sige moderen – ikke tager den, altså, at der i dag er tale om en ensidig øremærkning til moderen.
Benedikte Kiær (KF), 2010-04-20:
Men med hensyn til de her ydelser er de jo udregnet efter, at det skal kunne betale sig at tage et arbejde, og i forhold til, hvad det er for en situation, man er i, er der også en lang række andre sociale ydelser, hvilket betyder, at man har mulighed for at få en hverdag til at hænge sammen.
Ellen Kristensen (V), 1998-04-15:
Venstre vil ikke undlade at nævne, at det ligeledes er glædeligt, at det grønlandske Råstofdirektorat efter aftale kan udstationere medarbejdere i Energistyrelsen, Danmarks og Grønlands Geologiske Undersøgelse, Danmarks Miljøundersøgelser og Miljøstyrelsen som led i en videre uddannelse.
Lea Wermelin (S), 2022-02-03:
Men det, som ordføreren altid kan få mig til at tale godt om, er nogle af de valgløfter, som vi har givet, og der er de mål, der ligger her i natur- og biodiversitetspakken, jo det løfte, som Socialdemokratiet gav både danskerne og dansk natur inden valget, nemlig at vi ville have 15 naturnationalparker og 75.000 ha urørt skov.
Christian H. Hansen (UFG), 2010-06-02:
Når vi nu kan konstatere, at den her pakke, der er kommet, kommer til at ramme børnefamilier, og i fremtiden de familier, som har handicappede børn, så er der selvfølgelig noget på De Konservatives hjemmeside, der skal laves om ret hurtigt, for det er jo ligesom ikke de budskaber, der udkommer der, vil jeg egentlig bare spørge den konservative ordfører, fru Henriette Kjær: Hvorfor er man ikke mere gået ind og har kigget på, om der var andre muligheder, f.eks. at kræve fuld beskatning af de multinationale selskaber?
Charlotte Broman Mølbæk (SF), 2021-02-09:
Den har stadig store konsekvenser for erhvervslivet, og vi er derfor både af hensyn til forsyningssikkerheden på coronaområdet og for at holde hånden under især de små og mellemstore virksomheder nødt til at sikre deres likviditet, så vi kan sikre, at så mange som muligt kommer godt ud på den anden side, hvilket forhåbentlig er om ikke så forfærdelig lang tid.
Ole Birk Olesen (LA), 2021-02-23:
Modsat hvad Enhedslisten her har sagt om, at det er lave ydelsers skyld, at disse børn optræder i uheldige statistikker over sociale problemer, så tyder alt på, at det er selve det, at deres forældre ikke er i arbejde, som gør, at disse børn lever i en anderledes parallelverden i forhold til andre børn, som ikke i så høj grad bliver ramt af de der sociale problemer.
Karen J. Klint (S), 2010-05-26:
Hvis vi talte om andre mennesker end lige integration i forhold til gammeldanskere og nydanskere, så tror jeg faktisk ikke, at bøsser og lesbiske, der bliver udsat for virkelig hård mobning og diskrimination, ville sige, at det var lavintelligent at stille deres problemer på spidsen i en politisk debat.
Rosa Lund (EL), 2013-04-09:
Når ordføreren selv har været medlem af Valgretskommissionen, må ordføreren da kunne pege på nogle ting, som vi må gøre anderledes end det, vi gør i dag, for at få flere unge til at stemme, hvis altså Dansk Folkeparti mener, at det er en målsætning at få flere unge til at stemme.
Annette Vilhelmsen (SF), 2014-04-29:
Jeg synes, at vi skal få vedtaget det lovforslag, og hvad der så må komme, håber jeg selvfølgelig, at der fortsat kan være en samtale, en dialog, et samarbejde om, bl.a. også på nogle af de andre områder, jeg har nævnt, til gavn for de grønlandske børn og unge, som vokser op i dag.
Flemming Bonne (SF), 2008-04-16:
Endelig vil jeg spørge, om hr. Thulesen Dahl er bevidst om, hvilke skader man er i gang med at forvolde ude i kommunerne, hvis man begrænser overførselsadgangene på driftssiden og for anlæg for den sags skyld fra det ene år til det andet.
Frederik Vad (S), 2023-12-19:
Det, som jeg synes har gjort den her debat fuldstændig ulidelig at være en del af, er jo, at fra det sekund, statsministeren begyndte at diskutere det på sociale medier, da myrderierne af jøder var i gang, blev der råbt og skreget om ubalance, og der blev råbt og skreget om manglende proportionalitet.
Anita Knakkergaard (DF), 2006-10-24:
Vi mener selvfølgelig, at vi skal samarbejde med Østersøregionen og det nordvestlige Rusland, bl.a. vedrørende miljø, klimaspørgsmål, energi, menneskehandel, narkotika, aids, tuberkulose m.v., men man bør ikke glemme de grundliggende fælles værdier, der gør, at vi har et Nordisk Råd.
Mogens Lykketoft (S), 2001-10-25:
På investeringsområdet er det vigtigt at få gennemført princippet om ikkediskrimination og sikre, at modtagerlande kan stille krav til miljø- og arbejdstagerrettigheder, og på konkurrenceområdet er det rimeligt, at der som minimum stilles krav om etablering af nationale konkurrenceregler. Vi er imidlertid ikke nået dertil, at vi kan begynde på de ting.
Line Barfod (EL), 2003-04-09:
Men derfor vil jeg gerne igen spørge hr. Søren Krarup, for det svarede hr. Søren Krarup ikke på: Er det kun USA, der kan beslutte at indespærre danske statsborgere og andre på ubestemt tid, eller er der også andre lande, der efter hr. Søren Krarups mening har ret til at indespærre statsborgere på ubestemt tid?
Charlotte Dyremose (KF), 2002-02-08:
Drager man nogle erfaringer, skal vi selvfølgelig alle sammen have mulighed for at nyde godt af dem. Vi skal selvfølgelig også blive ved med at se, om vi kan gøre det bedre, og som sagt sikre, at den nødvendige oplysning, mulighederne og kravene når ud til den enkelte kommune og når ud til den enkelte institution, så det kan hjælpe dem bedst muligt.
Pia Gjellerup (S), 2003-05-14:
Her har vi at gøre med en sag, hvor en minister står meget centralt, ikke i det, som ministeren selv ønsker at undersøge, men i det, som ministeren har ønsket at videregive til Folketinget, og navnlig den form, i hvilken ministeren har valgt at videregive viden eller uvidenhed til Folketinget.
Poul Nyrup Rasmussen (S), 2000-03-14:
Det har han naturligvis ret i, men jeg tror ikke - jeg vægrer mig ved at tro - at det danske demokrati, der er ført igennem som i næppe noget andet land i verden, ikke skulle have medført, at demokratiske idealer lever i befolkningen i en sådan grad, at vi har en bedre mulighed for at løse disse problemer på en ordentlig måde end så mange andre.
Pia Christmas-Møller (UFG), 2008-05-08:
Jeg vil gerne være sikker på, at det her beslutningsforslag ikke lægger op til, at vi så ryger over i en anden grøft, nemlig den grøft, hvor nogle studerende kan komme igennem et helt uddannelsesforløb og dimittere uden at have været til individuel eksamen - altså at gruppeeksamen i en meget voldsom udgave kan blive metoden, som bliver anvendt af den enkelte studerende.
Jakob Axel Nielsen (KF), 2010-02-12:
Alternativet til at etablere fixerum er nemlig ikke at gøre ingenting, tværtimod skal det foruroligende høje antal narkotikadødsfald og de skader, som stofmisbrugerne påfører sig selv og det omgivende samfund, begrænses gennem et langt sejt træk på alle fronter.
Nikolaj Villumsen (EL), 2013-05-28:
Så længe det er tilladt for danske banker, for danske pensionskasser og virksomheder og privatpersoner at investere i virksomheder, der er med til at udvikle og producere komponenter til militariserede droner, finder der altså en økonomisk støtte til produktion af militariserede droner sted på dansk jord.
Claus Larsen-Jensen (S), 1998-04-23:
Alle medlemslande og alle ansøgerlande skal respektere de demokratiske rettigheder og menneskerettighederne. Et land, der ikke respekterer menneskerettighederne, kan ifølge Amsterdamtraktaten ikke blive medlem af EU, ligesom der kan rejses en sag ved EF-Domstolen, hvis et medlemsland krænker menneskerettighederne, og det kan føre til sanktioner.
Morten Bødskov (S), 2012-11-08:
Der er jo sket, og det kan man læse, hvis man læser det, en nøje og grundig drøftelse af de balancer, der selvfølgelig er i det her spørgsmål: på den ene side selvfølgelig hensynet til offentligheden og på den anden side hensynet til det, at vi selvfølgelig skal have en beslutningsdygtig forvaltning.
Tom Behnke (FRI), 2000-05-04:
Vi støtter hundrede procent det, der står i det, og jeg vil her særlig lægge vægt på det afsnit, der er om, at vi også skal støtte oprindelige folk i de lande, som ikke nødvendigvis er udviklingslande, at oprindelige folk skal støttes i alle lande, og derfor ser vi frem til, at forslaget til vedtagelse kan blive enstemmigt vedtaget.
Karen J. Klint (S), 2017-12-19:
Så det, jeg prøvede at appellere til, var, at vi skulle lade være med at tale os væk fra hinanden, sådan at der også efter i dag måske kunne være nogle bilaterale drøftelser om, hvordan vi hjælper nogle af de her mennesker bedst muligt, så man også har nogle flere kræfter i flygtningelejrene til at hjælpe de øvrige.
Jens Christian Lund (S), 2010-04-29:
Vi har forståelse for, at der skal gives noget, og derfor var vi også i forhandlinger med ministeren enige i, at vi godt kunne give os på en række områder, men vi var ikke begejstrede for, at vi skulle helt op til 8 mio. kr., for at folk blev fritaget for revision, og det var selvfølgelig helt utåleligt, at man talte om 72 mio. kr. som erklæringsstandard.
Nicolai Wammen (S), 2023-03-01:
Jeg er helt med på, at man fra fru Betina Kastbjergs side ikke er enig i den beslutning, som et flertal traf i Folketinget i går, men der har været en helt demokratisk proces, hvor et flertal her i Folketinget besluttede at afskaffe store bededag, fordi vi på den måde kan sikre det danske samfund bedst muligt i forhold til vores forsvar og sikkerhed.
Bent Bøgsted (DF), 2012-01-27:
Det handler om den utryghed, man skaber, ved at man pålægger flere afgifter som f.eks. NOx-afgiften, der er ved lukke Aalborg Portland og andre fabrikker, og som Socialdemokratiet sammen med SF, også Radikale for den sags skyld – gud bedre det – og Enhedslisten har stået i spidsen for.
Stine Brix (EL), 2017-04-20:
Endelig vil jeg også tilføje til den debat, vi har, at når det handler om at gøre det enklere og mere overskueligt at gå til, når man skal ansøge om sociale ydelser, er det jo fint nok, at der udvikles redskaber til den slags, men jeg mener, det er en del af det problem, vi ser, med den tvungne digitalisering, som borgerne mødes med.
Annie Lunde Hansen (CD), 2001-02-20:
Forslaget her er jo et opgør med en af pinsepakkens mange uhensigtsmæssigheder, nemlig afskaffelsen af den realrenteafgiftsfri kvote for investeringer i fast ejendom, et tiltag fra regeringen og venstrefløjen, som gjorde det decideret uattraktivt at investere i almindelige private udlejningsboliger.
Peder Hvelplund (EL), 2019-10-24:
Nu er det sådan, at vi, hvis De Radikale havde stillet deres forslag, ville have stemt blankt til det, for der er ikke nogen tvivl om, at det ville være en forbedring af det eksisterende lovforslag, men samtidig ligger der store principielle udfordringer i det, så derfor har vi heller ikke haft tid til at sætte os grundigt ind i det i forhold til vores stillingtagen.
Bertel Haarder (V), 2010-04-06:
Når man i dette tilfælde har to måder, hvorpå man kan udsætte sig for at få hudkræft, er det jo bedre, når et forbud kun hjælper over for den ene måde, at opbygge ansvar, at få den enkelte til selv at ændre adfærd, så man ikke får hudkræft.
Tove Videbæk (KD), 2004-10-29:
Der er tale om et vigtigt forslag, der skal bidrage til at modvirke de meget ulykkelige situationer, vi har set i hverdagslivet, hvor alvorlig vold begås af psykisk syge mennesker, hvor mord begås af psykisk syge mennesker, og hvor man bagefter som samfund må spørge sig selv: Hvad er det, der er gået galt, når vi oplever disse tragedier for både de psykisk syge og de sagesløse mennesker, det er gået ud over?
Jens Kirk (V), 2007-03-13:
Derefter ved man jo, når man går på skolen, at sådan er det, og derfor kan man sige, at der er nogle ting, der er rykket her, og jeg håber absolut, der bliver lyttet til, at sådan er det ude i fremtiden, for ellers må vi sige, at vi bliver noget bundet af det.
Lars Barfoed (KF), 2003-11-04:
Men når man så tager alle hr. Keld Albrechtsens tillægsord i betragtning og ser på den samlede fremstilling af den situation, man gerne vil opnå, så må jeg sige, at så må jeg erklære mig uenig. Det korte af det lange er, at en konstruktion med en årsindkomst vil indebære betydelige forenklinger.
Katarina Ammitzbøll (KF), 2021-11-24:
For samtidig angiver aftaleteksten jo meget tydeligt, at parterne kan låse det nye VE-prisloft fast ved kontraktindgåelsen for netop at sikre, at parterne kan have tiltro til de kontraktuelt fastsatte prisbestemmelser, og dermed skabe den fornødne sikkerhed for, at parterne kan føre de gode projekter ud i livet.
Eigil Andersen (SF), 2011-12-20:
Nu kan jeg så desværre ikke få svar fra spørgeren, men jeg vil gerne høre, om det efter Det Konservative Folkepartis mening er sådan, at hvis man er bankuddannet og gerne vil være gældsrådgiver i sin fritid, så skal man kunne være det i 37 timer pr. uge, altså svarende til et fuldtidsjob.
Magnus Heunicke (S), 2022-05-17:
Endelig finder Styrelsen for Patientsikkerhed heller ikke, at der er behov for at tilkendegive over for befolkningen, patienter, sundhedsvæsenet m.fl., at denne gruppe af personer opfylder de uddannelsesmæssige betingelser for at benytte en bestemt titel – netop fordi der ikke ses en større patientsikkerhedsmæssig fare ved anvendelse af psykomotorisk terapi.
Søren Krarup (DF), 2008-12-04:
Finder hr. Per Clausen ikke, at der er en underlig holdning i, at et broderfolk nægter at udlevere, ligesom Danmark gjorde til Island, den ældste samlede danske lov, som findes, efter at de altså som røvere - og det var en ubehagelig røvertaktik, de anvendte - har stjålet det fra Danmark for 200-300 år siden?
Jens Peter Vernersen (S), 2006-06-01:
Statsministeren gør sig jo umage for at svare uden om det spørgsmål, jeg stiller, altså at vi bruger en mindre andel af det, vi producerer, til det offentlige forbrug, og at den andel altså er faldende på bare 2 år med 1 pct. af bruttonationalproduktet; det kan man se af regeringens økonomiske oversigt.
Martin Lidegaard (RV), 2023-12-05:
Det vil sige, at Moderaterne ikke har noget ønske om, at kommissoriet bliver udvidet, altså i modsætning til de juraprofessorer, der har udtalt sig, og i modsætning til de mange, der har påpeget, at hvis man kun kigger på de usaglige hensyn, har man ikke mulighed for at tage ved lære af de forsømmelser, der har måttet være, uforvarende, i løbet af processen.